Най-значителен е отпорът срещу Испанската инквизиция в Италия, Холандия, Англия, Северна Франция и Западна Германия. Италианците които традиционно излъчват папи намират испанците за изостанали, и като такива си служат с инквизиционната процедура за да събират средства от евреите. Нидерландия традиционно като испанско владение през 16 век в стремежа си за самостоятелност не подбирала средствата за очерняне на испанската корона и служителите ѝ. По същата причина и Англия от времето на Непобедимата армада е настроена негативно към Испания, чиято религиозна еманация съзира в испанската инквизиция. Налагането на католицизма, чийто най-виден представител в ново време е Испанската империя, се отразява и във Франция и Германия където се стига съответно до Вертоломеевата нощ и Селска война, последвана от Тридесетгодишна война.